Komin er appelsínugul viðvörun fyrir Norðurland eystra . Eftir samtal við lögreglu / almannavarnir þá teljum við ástæðu til að upplýsa um að skv. veðurspá þá gengur yfir okkar svæði hvellur með vestan og suðvestan vindi um 20 m / s og talsverðri úrkomu á bilinu 11 til 14 í dag . Búast má við samgöngutruflunum og börn ættu ekki að vera ein á áferli meðan tvísýnt er . Þar sem spáin gefur til kynna að áhlaupið verði afmarkað og standi stutt yfir þá er ekki talin ástæða til að aflýsa skólastarfi . Foreldrar eru beðnir um að sækja börn í 1. – 4. bekk þegar skóla lýkur . Aðrir nemendur fara heim þegar skóla lýkur samkvæmt stundatöflu . Foreldrar meta sjálfir hvort þeir ætla að sækja börnin sín og þurfa þá að vera í sambandi við skólann ef nemendur eiga ekki að fara sjálfir heim . Frístund verður opin að venju en foreldrar verða að sækja nemendur eftir Frístund .